open-index/open-wikipedia-markdown huggingface dataset:
Comyssey thoanney

Ta **comyssey thoanney**, **bwoideeaght thoanney**, **colleeys thoanney**, **keintys thoanney**, ny **jibbag hoanney**çheet er cur stiagh ny puttey yn woid çhionn stiagh ayns thoyn deinney son taitnyssid cheintyssagh. Ta sorçhyn elley jeh comyssey thoanney goaill stiagh mairaghey, ymmyd gaihyn keintyssagh son towlley thoanney, comyssey beill ta jeant er y thoyn (anilingus), as staikey. Ga dy vel *comyssey thoanney* çheet er towlley bwoiddaghthoanney son y chooid smoo, ta feanishyn gymmydey *bwoideeaght thoaney* keayrtyn dy chur sheese dy liehlagh er towlley bwoiddaghthoanney, as *comyssey thoanney* dy chur sheese er sorçh erbee jeh roortys keintyssagh thoanney eddyr deiney, goaill magh laue-chooilleeney thoaney.

Ga dy vel comyssey thoanney kianglt rish y homocheintyssaght irryn, ta ronsaghyn magh taishbyney nagh vel dagh fer aeragh cliaghtey comyssey thoanney as dy vel eh cadjin ayns cleuinyssyn hetracheintyssagh chammah. Ta sorçhyn jeh'n chomyssey thoanney cliaghtit chammah ec lesbee. Foddee deiney taitnyssid y ennaghtyn veih comyssey thoanney lesh greinney ny king nearragagh thoanney, as foddee attys y gheddyn lesh towlley thoanney&nbsp;– lesh greinney neuyeeragh y trellag phrostaitagh ayns fir, lesh greinney neuyeeragh y vrillane ny ard yn ine (ta goll er enney myr y *[[spot-G]]*) ayns mraane, as nearrooyn keeallagh elley (goaill stiagh y nearroo pudendagh). Ansherbee, foddee sleih smooinaghtyn dy vel y comyssey thoanney guinnagh. Foddee dy vel y smooinnaght shen bunnit er cooishyn shicklaagagh ayns cooishyn ennagh.

## Noteyn

## Imraaghyn

## Jeeagh er neesht
* An-ghraaghys thoanney
* Thoyn dys beeal
* Pye kay (roortys keintyssagh)
* Staikey (roortys keintyssagh)

## Kianglaghyn magh
Staikey (jannoo keintyssagh)

Ta **staikey** () çheet er cliaghtey keintyssagh raad dy vel ben cliaghtey comyssey thoanney er fer liorish towlley yn thoyn echey marish dildo yeeallt.

## Taitnyssid
Foddee fir ennagh smooinnaghtyn dy vel greinney yn thoyn, as y trellag phrostaitagh, taitnyssagh. Foddee greiney yn trellag phrostaitagh lhiggey da attys ayns fir ennagh as ta fir elley geddyn taitnyssid ass y vainshtyraght cheintyssagh ta goll rish y chliaghtey shen. Ta mraane ennagh smooinaghtyn dy vel y cliaghtey shen cur pooar daue dy keintyssagh.

## Jeeagh er neesht
* Rein vainshtyragh
* Futanari

## Imraaghyn
Comyssey beill

Ta **comyssey beill** ny **keintys beill** çheet er roortys keintyssagh ta jeant seose jeh greinney comyssyn deiney er dooinney elley liorish y veeal (goaill stiagh ny meillyn, y çhengey, ny ny feeacklyn) as y scoarnagh. She cunnilingus y comyssey beill ta jeant er y phihtt ny er yn 'ine, as she fellatio y comyssey beill ta jeant er y woid deiney. She sorçh elley jeh comyssey beill eh anilingus, ny greinney beill jeh'n thoyn. Cha nel greinney beill jeh ayrnyn elley jeh'n chorp, lheid as paagey ny shliee, coontit myr comyssey beill.

Foddee comyssey beill ve cliaghtit myr roie-chloie dy vrasnaghey doostey keintyssagh roish roortyssyn keintyssagh elley (goaill stiagh bwoideeaght ineagh ny hoanney), ny myr roortys an-ghraagh ny ainjyssagh corpagh. Gollrish y chooid smoo jeh roortyssyn keintyssagh, s'bun jeh goaill doghanyn keintys-skeayllit eh. Ansherbee, s'inshley y gaue skeayllee lesh comyssey beill na lesh bwoideeaght ineagh ny hoanney.

## Imraaghyn
Eaghtyrane

She enmys cadjin son y chione steat ayns y chooid smoo jeh pobblaghtyn eh **eaghtyrane**. Dy mennick, she kione y reiltys as fer toshee yn çheer eh.

Ta currymyn yn eaghtyrane anchasley er bun sorçh reiltys t'ayn. Ayns pobblaghtyn parlamaidagh, s'formoil ny currymyn t'ec yn eaghtyrane as cha nel currymyn slattysagh ny kiannoortyssagh echey. Ansherbee, ayns pobblaghtyn eaghtyraneagh as lieh-pharlamaidagh ta paart yn eaghtyrane ny smoo ard-cheimagh, goaill stiagh currymyn y chione reiltys. Ayns reamyn smaghtagh, foddee jaghteyr ny toshiaght steat un-pharteeagh ve enmyssit myr eaghtyrane.
Sheel-vleaystey

She tuarystal sheayney deiney, er dooinney elley er lheh, eh **sheel-vleaystey**. Ta'n ennym currit dy cadjin da tuarystallyn ta taghyrtyn ayns scannaneyn, jallooyn, as earishlioaryn pornograafagh. Ta sheel-vleaystaghyn er çheet dy ve cooishyn da shaanraghyn feddish gollrish bukkake. Ta sheel-vleaystaghyn eddinagh (ny "eddinee") taishbynit dy mennick ayns scannaneyn as feeshanyn pornograafagh dy chur jerrey rish reayrtyssyn. Foddee sheel-vleaystaghyn taishbyney sheayney er commagh elley, lheid as er comyssee, er thoynyn, er cleeauyn, er eddinyn, ny, feeu, er çhengaghyn.

## Jeeagh er neesht

* Pye kay (roortys keintyssagh)
* Injillaghey an-ghraagh
* Eddinagh (roortys keintyssagh)
* Fellatio
* Gokkun
* Keintys beill
* Jesheen phearl wannalagh (roortys keintyssagh)
* Salirophilia

## Imraaghyn
Sidney Poitier

**Sidney L. Poitier** KBE (20 Toshiaght Arree 1927&nbsp;– 6 Jerrey Geuree 2022), she aghteyr, stiureyder scannane, as diploamagh Bahamagh as Americaanagh v'eh., Ayns 1964, she eshyn va'n chied aghteyr Americaanagh-Affrickagh as y chied Vahamagh ren cosney aundyr Academy son yn Aghteyr Share. Ren eh cosney daa aundyryn Golden Globe cohirreydagh, aundyr BAFTA cohirreydagh, as aundyr Grammy son yn Albym Caaynt Share. She Poitier va fer jeh ny rollageyn mooarey jerrinagh voish Eash Airhey Hollywood.

## Imraaghyn
Guanahaní

**Guanahaní**, she ellan ayns ny Bahamaghyn va'n chied pheesh jeh'n Theihll Noa ren Christopher Columbus shilley as cur keayrt er er 12 Jerrey Fouyir 1492. She ellan ayns cummey poanrey t'eh ren Columbus arraghey yn ennym echey voish yn ennym Taíno dooghyssagh dys **San Salvador**. Dy tradishoonagh, t'ad cur enney Guanahaní er Ellan Watlings, va aa-enmyssit dy h-oikoil ayns 1925 myr Ellan San Salvador, agh ta schoillaryn noa-emshyragh arganey mychione kiartys yn enney shen as ta shiartanse dy hirreyderyn elley er nyn gur roish chammah.
Bukkake

, she roortys keintyssagh raad ta ymmodee deiney sheayney er dooinney elley. Dy mennick, ta'n roortys shoh goll er taishbyney ayns scannaneyn pornograafagh.

She cooill chadjinagh 'sy phornograafaght cho-emshyragh ta'n bukkake. She 'sy Çhapaan hoal ayns ny 1980yn bun y roortys, agh ta'n shaanrey er n'arraghey er feie ny cruinney, as dys America Hwoaie as yn Oarpey er lheh, voish y traa shen, as t'eh er n'arraghey stiagh 'sy phornograafaght aeragh.

## Jeeagh er neesht
*BDSM
*Sheel-vleaystey
*Gokkun
*Eddinagh
*Yl-woalley
*Keintys possanagh
*Pornograafaght 'sy Çhapaan

## Imraaghyn
Dennis Hopper

**Dennis Lee Hopper** (17 Boaldyn 1936 – 29 Boaldyn 2010), she aghteyr as crootagh fillym Americaanagh v'eh. Ren eh goll faare er Actors Studio, cloie er y çhellveeish ayns 1954, as, beggan ny yei, cloie ayns *[[Giant (fillym 1956)|Giant]]* (1956). 'Sy jeih bleeaney ny yei, ren eh cur e ennym roish 'sy çhellveeish as ec jerrey ny 1960yn va paartyn jeant echey ayns shiartanse dy filmyn, goaill stiagh *[[Cool Hand Luke]]* (1967) as *[[Hang 'Em High]]* (1968). Ren Hopper toshiaghey coorse mooar ard-voyllagh 'sy fotografeeaght ayns ny 1960yn.

## Imraaghyn

## Kianglaghyn magh
BDSM

Ta **BDSM** çheet er caghlaa sorçhyn dy chliaghtaghyn an-ghraagh ny paart-chloie ta goaill ymmyd jeh bondiaght, smaghtey, mainshtyraght as biallys, sadvasaghys, as dynamickyn eddyr-phersoonagh elley. Er coontey yn reayn lheeadagh dy chliaghtaghyn, ta goaill stiagh 'sy voodeeys ny 'sy fo-chultoor BDSM bunnit er hene-enney as taghyrtyn co-rheynnagh.

Hie yn enmys *BDSM* er ny recortyssey da'n chied cheayrt ayns postal Usenet 'sy vlein 1991, as t'ad çhyndaa yn enmys myr aagherrid Vaarle jeh ny aagherridyn elley B/D (Bondiaght as Smaghtey, ), D/s (Mainshtyraght as biallys, ), as S/M (Sadaghys as Masaghys, ). Ta *BDSM* ymmydit jiu myr abbyrt chummalagh dy choodaghey reayn mooar dy roortyssyn, cummaghyn cleuinyssyn eddyr-phersoonagh, as fo-chultooryn er lheh. Ta boodeeyssyn BDSM cur failt dy cadjin roish peiagh erbee as tro anreiltagh oc; foddee eh goaill stiagh caghlaaderyn eaddee, ard-jeeaneyderyn ceaghley kirpey, paart-chloiederyn beiyn, feddisheyryn rubbyr, as deiney elley.

## Imraaghyn
Fassan

**Fassan** (voish , ,  “cummey, kiaddey, tuarystal”  y Çhenn-Rangish, voish  “jannoo, cummey” y Ladjyn), she cummey jeh hene-dreagh as hene-reill ec earish as boayl er lheh as ayns co-hecks er lheh, goaill stiagh coamrey, cullee choshey, aght beaghey, gliggyryn, jeshaghey, oash fuilt, as shassoo kirpey. Ta'n enmys cowraghey tuarystal ta *beoynagh* myr ta meenit ec y çhynskyl fassan. Ta dagh red to coontit myr *fassan* ry-gheddyn as tayrnit ennoil mastey'n phobble liorish y chorys fassan (çhynskyl as yn ym-ysseraght).

Er coontey mooar-yantys yrjid ny h-earraghtyn as ny h-eaddeeyn ec leaghyn injil as roshtynys dowanagh, ta'n yn-chummal seose er ve coontit myr bun-chooish phreaysagh mastey politickeyryn, cowraghyn dellal, as ceaueyderyn.

## Imraaghyn
Ellan Vannin (daan)

She daan as arrane eh ***Ellan Vannin*** va screeuit ec Eliza S. Craven Green ayns 1854. Dy mennick, t'eh er ve enmyssit "arrane ashoonagh caghlaaee Vannin". Ayns ny bleeantyn lurg e chur magh, va focklyn y daan currit rish kiaull liorish dooinney fo'n ennym J. Townsend ny F. H. Townend (s'ceaghlagh ny feanishyn).

## Daan
### Lhieggan Baarle
:*When the summer day is over*
:*And its busy cares have flown,*
:*I sit beneath the starlight*
:*With a weary heart, alone,*
:*Then rises like a vision,*
:*Sparkling bright in nature's glee,*
:*My own dear Ellan Vannin*
:*With its green hills by the sea.*

:*Then I hear the wavelets murmur*
:*As they kiss the fairy shore,*
:*Then beneath the em'rald waters*
:*Sings the mermaid as of yore,*
:*And the fair Isle shines with beauty*
:*As in youth it dawned on me,*
:*My own dear Ellan Vannin*
:*With its green hills by the sea.*

:*Then mem'ries sweet and tender*
:*Come like music's plaintive flow,*
:*Of the hearts in Ellan Vannin*
:*That lov'd me long ago,*
:*And I give with tears and blessings,*
:*My own fondest thoughts to thee,*
:*My own dear Ellan Vannin*
:*With its green hills by the sea.*

### Lhieggan Gaelg

Bun:


:Tra ta'n laa  souree ec jerrey
:As imneaghyn lhie ersooyl
:mish my hoie fo ny rollageyn,
:slane my lomarcan as skee
:Eisht ta girree gollrish ashlish,
:Loandyr gial as dooghyssagh
:she oo hene o Ellan Vannin,
:Lesh  croink glassey rish y cheayn.

:Ta mee clashtyn tharmane tonnyn
:Myr t'ad nish paagey yn traie ;
:As heese dowin fo'n ushtey geayney
:Kiaulleeagh foast ta'n ven-varrey ;
:As ta'n Ellan soilshean aalin
:Myr ve ayns my aegid hene ;
:My heer deyr, shenn Ellan Vannin
:Lesh croink glassey rish y cheayn.

:Nish ta smooinaght millish meiyghagh
:Cheet myr kiaulleeaght gys my chree ;
:Jeh ny cree'ghyn va ayns Mannin
:Foddey roie hug graih da mee ;
:Ta mee coyrt lesh jeir as bannaght
:Nish my smooinaght share dhyt hene ;
:My heer deyr, shenn Ellan Vannin,
:Lesh croink glassey rish y cheayn.


## Lhieggan Bee Gees
Ren ny Bee Gees recortyssey lhieggan y daan cour sheshaghtyn giastyllagh Manninagh. Ren ad goaill stiagh yn arrane 'sy turrys downagh oc myr taishbynys moyrn 'syn ynnyd dooghys oc. V'eh recortyssit ayns 1997 as skeaylt magh, as aa-skeaylt magh, myr singyl, 1998-1999.

:*When the summer day is over,*
:*Its busy cares have flown,*
:*I will sit beneath the starlight,*
:*With a weary heart alone.*

:*Then it rises like a vision*
:*Sparkling bright it shines for me*
:*My own dear Ellan Vannin*
:*With its green hills by the sea*

:*Let me hear the ocean murmur*
:*Let me watch your stormy sky*
:*Then above the emerald waters*
:*Sings the seagull as she flies*

:*Then arising like a vision*
:*Sparkling bright it shines for me*
:*My own dear Ellan Vannin*
:*With its green hills by the sea*

:*And in all my times of sorrow*
:*And on some lonely shore*
:*I'll go back to Ellan Vannin*
:*To my childhood days once more*

## Jeeagh er neesht
* Lettyraght Vanninagh
* Kiaull Vannin

## Imraaghyn

## Kianglaghyn magh
* Kiaull as focklyn ''Ellan Vannin'' ec y Manx Notebook liorish Eliza Craven Green.
Carlos Enríquez (aghteyr)

**Carlos Enríquez** (1898–1971), she aghteyr ass yn Ooraguay va gobbraghey 'syn Argenteen da'n chooid smoo. Va paart mooar echey 'sy scannane *[[Arroz con leche (scannane 1950)|Arroz con leche]]* (1950) fo'n stiureyder Carlos Schlieper.

## Scannaneyn reiht
* *[[The Boys Didn't Wear Hair Gel Before]]* (1937)
* *[[A Woman of No Importance (scannane 1945)|A Woman of No Importance]]* (1945)

## Imraaghyn

## Kianglaghyn magh
*
Corsaideen

Ayns eaddagh ben, ta **corsaideen** çheet er sorçh dy vun-gharmad marish meeryn jeh choodee cheeagh as cryssyn. T'eh sheeyney voish yeeallyn harrish ny geaylinyn sheese y challin as t'eh goaill jerrey ec baare ny lurgaghyn. Foddee eh goaill stiagh laatçhey ec yn oaie ny ec y chooyl. Myr fo-gharmad, foddee corsaideenyn ve foshlit (marish croghagyn) ny marish mod fo-hroosyn.

## Kianglaghyn magh

* Slane hambyl corsaid ny corsaid hoght rheynn
Eddie Murphy

**Edward Regan Murphy** (ruggit er 3 Averil 1961), she aghteyr, fer aitt, screeudeyr, gienteyder, as arraneyder Americaanagh t'eh. Dirree foaynoo mooar er er y chlaare aittys sketçh *[[Saturday Night Live]]*, as eh ny oltey fwirran voish 1980 dys 1984. Ta Murphy er obbraghey myr fer aitt shassagh as ren Comedy Central cur eh 'sy 10oo ynnyd mastey ny 100 Deiney Aitt Shassagh Share er y Theihll.

Ayns ny filmyn, ta Murphy er gheddyn enmyssaghtyn Aundyr Golden Globe son e chloie ayns *[[48 Hrs.]]* (1982), y straih fillym ''Beverly Hills Cop'' (1984–jiu), *[[Trading Places]]* (1983), *[[The Nutty Professor (fillym 1996)|The Nutty Professor]]* (1996), as *[[Dolemite Is My Name]]* (2019). Ta ram aundyryn cosnit echey chammah son y fillym aittys yindyssagh ''Dr. Dolittle'' (1998) as y fillym eiyrtyssagh echey Dr. Dolittle 2 (2001). Ayns 2007, ren Murphy cosney Aundyr Golden Globe son yn Aghteyr Cohassooagh Share as ren eh feddyn enmyssaght da Aundyr Academy son yn Aghteyr Cohassooagh Share son e huarystal jeh'n arraneyder annymagh James "Thunder" Early 'sy fillym kiaullee *[[Dreamgirls (fillym)|Dreamgirls]]*.

## Imraaghyn

## Kianglaghyn magh

*
*Eddie Murphy er Discogs
Commeeys cour Shee

Ta **Commeeys cour Shee** (**CcS**) çheet er claare jeh Reagheydys Chonaant yn Atlantagh Hwoaie (RCAH-NATO) ta jeeraghey er troogal treisht eddyr Olteynyn yn RCAH as çheeraghyn elley 'syn Oarpey, goaill stiagh ny steatyn Lurg-Hoveidjagh; ta 20 steat nyn olteynyn. Ta'n claare goaill stiagh shey ard jeh'n cho-obbraid as t'ad geearree caarjyssyn marish commee trooid co-obbraghey cahnaght-dys-cahnaght ayns ny reanyn traenal, cliaghtaghyn, plannal as freggyrt cragh, bun-chooishyn sheanse as çhymmyltaght, keirdaghey, plannal polaseeyn, as cooishyn reiltyssagh shivoil.

## Olteynys

Ta 14 aa-olteynyn y CcS nyn olteynyn beayn 'syn RCAH nish: yn Albaan, y Vulgeyr, y Chroit, y Phobblaght Çheck, yn Estaan, yn Ungaar, y Latvey, y Litaan, Montenegro, Yn Vassadoan Hwoaie, y Pholynn, y Romaan, y Clovack, as y Clovean. Er 26 Averil 1995 haink er y Valta dy ve ny oltey jeh'n CcS; agh daag ee er 27 Jerrey Fouyir son e neaghtyraght y reayll. Er 20 Mayrnt 2008 ren y Valta aavioraghey e olteynys CcS; v'eh lhiggit ec yn RCAH ec yn ard-chruinnaght ayns Bucharest er 3 Averil 2008. Car ard-chruinnaght yn RCAH ayns Riga er 29 Sauin 2006, va cuirrey sheeynit dys Bosnia as Herzegovina, Montenegro, as y Serb co-chiangley rish y CcS, red ren ad er 14 Nollick 2006.

### Olteynyn roie
#### Olteynyn Heshaght Chonaant y Cho-Hauçhys

*  (5 Jerrey Fouyir 1994)
*  (11 Jerrey Geuree 1995)
*  (27 Boaldyn 1994)
*  (1 Mean Souree 1994)
*  (22 Mean Souree 1994)
*  (20 Toshiaght Arree 2002)

#### Olteynyn yn Unnaneys Oarpagh

*  (10 Toshiaght Arree 1995)
*  (9 Boaldyn 1994)
*  (1 Nollick 1999)
*  (26 Averil 1995; faagail 27 Jerrey Fouyir, 1996; aavioghit 20 Mayrnt 2008; as doltit ec yn RCAH er 3 Averil 2008.)
*  (9 Boaldyn 1994)

#### Olteynyn GUAM

*  (4 Boaldyn 1994)
*  (23 Mayrnt 1994)
*  (16 Mayrnt 1994)
*  (8 Toshiaght Arree 1994)

#### Olteynyn elley
*  (14 Nollick 2006)
*  (14 Nollick 2006)
*  (11 Nollick 1996)
*  (10 Boaldyn 1994)
*  (13 Jerrey Souree 1994)

### Çheeraghyn geearree çheet rish
*
*

### Aa-olteynyn

#### Note
:1.myr Pobblaght y Vassadoan roish Toshiaght Arree 2019.

## Imraaghyn

## Kianglaghyn magh
Cosmaid

**Cosmaid**, she covestaghyn co-vunstooghyn ta tayrnit magh ass stoo najooragh ny stoo taahit. Shimmey cooish t'ec cosmaidyn. Adsyn ta kiaddit da kiarail phersoonagh as kiarail chrackan, foddee ad ve ymmydit dys y corp ny yn crackan y niee, y ghlenney, ny y choadey. Adsyn ta kiaddit son tuarystal y dooinney y yrjaghey ny y cheaghley (jeshaghey), foddee ad y ymmyd dys lheamyssyn y cheiltyn, cummaghyn najooragh y yrjaghey (lheid as mollee as ferrooghyn), daah y chur rish eddin dooinney, ny tuarystal yn eddin y cheaghley son dooinney, cretoor ny nhee elley y hoylaghey. Foddee yn chosmaid cur cooraght rish y chorp chammah.

## Imraaghyn

## Kianglaghyn mooie
Anna Muzychuk

She feealee Ookraanagh ee **Anna Olehivna Muzychuk** (, *Anna Olehivna Muzychuk*; ; ruggit er 28 Toshiaght Arree 1990). Ayns 2012 va'n enmys "Ard-vainshtyr" bronnit urree. She Muzychuk y kiarroo ben rieau ren feddyn raatys FIDE fo 2600 er y chooid sloo. V'ee raatit cha ard as 197 'sy theihll, as 2 mastey mraane.

## Kianglaghyn mooie

*Anna Muzychuk ec 365Chess.com
Ardal O'Hanlon

She aghteyr as fer aitt Yernagh eh **Ardal O'Hanlon** (ruggit er 8 Jerrey Fouyir 1965). Ren eh cloie yn Ayr Dougal McGuire 'sy chlaare çhellveeish *[[Father Ted]]* (1995–1998), George Sunday/Thermoman ayns *[[My Hero (straih hellveeish Ghoaldagh)|My Hero]]* (2000–2006), as DI Jack Mooney ayns *[[Death in Paradise (straih hellveeish)|Death in Paradise]]* (2017–2020).
Aiden Gillen

She aghteyr Yernagh eh **Aidan Murphy** (ruggit er 24 Averil 1968) ta ny share er enney fo'n ennym ardan echey **Aidan Gillen** (). Ta enney mie er son e phaartyn scannane as çhellveeish, goaill stiagh Stuart Alan Jones ayns straih Channel 4 *[[Queer as Folk (straih hellveeish Ghoaldagh)|Queer as Folk]]* (1999–2000), Tommy Carcetti ayns straih HBO *[[The Wire]]* (2004–2008), John Boy ayns straih RTÉ *[[Love/Hate (straih hellveeish)|Love/Hate]]* (2010–2011), Petyr "Littlefinger" Baelish ayns straih HBO *[[Game of Thrones]]* (2011–2017), obbragh CIA Bill Wilson ayns *[[The Dark Knight Rises]]* (2012), Janson ayns *[[Maze Runner: The Scorch Trials]]* (2015) as *[[Maze Runner: The Death Cure]]* (2018), Aberama Gold ayns straih BBC One *[[Peaky Blinders (straih hellveeish)|Peaky Blinders]]* (2017–2019), reireyder y vann Queen, John Reid ayns *[[Bohemian Rhapsody (scannane)|Bohemian Rhapsody]]* (2018), as Dr. J. Allen Hynek ayns straih The History Channel *[[Project Blue Book (straih hellveeish)|Project Blue Book]]* (2019–2020). Ren eh kiarail y goo as y taartyn roie da Paul Serene 'sy ghamman-feeshan *[[Quantum Break]]* (2016). Ayns 2021, va paartyn echey ayns ny straihyn kimmeeys dramadagh *[[Kin (straih hellveeish Yernagh)|Kin]]* as *[[Mayor of Kingstown]]*.

## Kianglaghyn magh

*
Ciarán Hinds

She aghteyr Yernagh eh **Ciarán Hinds** (ruggit er 9 Toshiaght Arree 1953). Ruggit as troggit ayns Beeal Feirshtey, Nerin Hwoaie, ta enney mie ec Hinds son e phaartyn er y scaailan as er yn ardan, voish karacteyryn feniaghtagh dys karacteyryn mooidjeenagh. Va paartyn mooarey echey ayns ram scannaneyn, goaill stiagh *[[The Cook, the Thief, His Wife & Her Lover]]* (1989), *[[Persuasion (fillym 1995)|Persuasion]]* (1995), *[[Oscar and Lucinda (fillym)|Oscar and Lucinda]]* (1997), *[[Road to Perdition]]* (2002), *[[The Sum of All Fears (fillym)|The Sum of All Fears]]* (2002), *[[Munich (fillym 2005)|Munich]]* (2005), *[[Amazing Grace (fillym 2006)|Amazing Grace]]* (2007), *[[There Will Be Blood]]* (2007), *[[In Bruges]]* (2008), *[[Miss Pettigrew Lives for a Day]]* (2008), *[[Harry Potter and the Deathly Hallows – Ayrn 2]]* (2011), *[[Tinker Tailor Soldier Spy (scannane)|Tinker Tailor Soldier Spy]]* (2011), *[[Silence (fillym 2016)|Silence]]* (2016), *[[First Man (fillym)|First Man]]* (2018), as *[[Belfast (fillym)|Belfast]]* (2021).

## Imraaghyn

## Kianglaghyn magh

*
Maisie Williams

**Margaret Constance** "**Maisie**" **Williams** (ruggit er 15 Averil 1997), she aghteyr Sostynagh ren toshiaghey e coorse cloie ayns 2011 myr Arya Stark, karacteyr toshee 'sy straih ghrama yindyssagh HBO, *[[Game of Thrones]]* (2011–2019). Hooar Williams ard-voylley as accolaidyn son yn obbyr va jeant eck, as hooar ee daa enmyssaght son Aundyr Primetime Emmy son yn Aghteyr Bwoirrin Co-hassooaagh Ard-yindyssagh ayns Straih Ghrama as enney dowanagh. Ta tuarystalyn elley Williams goaill stiagh y scannane çhellveeish *[[Cyberbully (scannane 2015)|Cyberbully]]* (2015), scannane creauagh jeigeyragh far-skeeal sheanse Goaldagh *[[iBoy]]* (2017) as y straih ghrama yantys aitt *[[Two Weeks to Live (straih hellveeish)|Two Weeks to Live]]* (2020). Ren Williams cur e goo rish Cammie MacCloud 'sy straih eddyrvoggyl vioghit Americaanagh ** (2019–jiu).

Ayns 2014, ren ee cloie 'sy chied ard-scannane eck, y drama folliaght *[[The Falling (scannane 2014)|The Falling]]*. Va co-phaartyn mooarey eck chammah ayns scannaneyn elley, goaill stiagh y scannane drama shendeeagh *[[Mary Shelley (scannane)|Mary Shelley]]* (2017), y scannane aitt spoyrt roie-hendeeagh *[[Early Man (scannae)|Early Man]]* (2018), as y scannane drama aitt graihagh *[[Then Came You (scannane 2018)|Then Came You]]* (2018). Ayns 2020, ren ee cloie 'sy scannane atçhim far-feniagh *[[The New Mutants (scannane)|The New Mutants]]* as y scannane creauagh shicklaagagh *[[The Owners (scannane 2020)|The Owners]]*. Haink e toshiaght er yn ardan ayns 2018 'sy chloie liorish Lauren Gunderson, *[[Lauren Gunderson#Coorse|I and You]]* ec y Hampstead Theatre ayns Lunni raad hooar ee aavriwnyssyn ard-ennymagh as ard-voyllagh,

## Kianglaghyn magh

*
Arrane ashoonagh yn Ookraan

"**Shche ne vmerla Ukrainy i slava, i volia**" (; dy lettyragh: "Cha nel gloyr ny seyrsnys yn Ookraan caillt foast"), ny t'er enney lesh yn enmys oikoil echey, "**Arrane Steat yn Ookraan**" (, **') ny lesh yn enmys giarrit echey, "**'''" (, "Cha nel yn Ookraan caillt foast"), she arrane ashoonagh yn Ookraan t'eh. T'eh coontit mastey ny cowraghyn ashoonagh jeh'n çheer.
Kim Petras

She arraneyder as screeudeyr arrane Germaanagh ee **Kim Petras** (ruggit er 27 Luanistyn 1992). Ga dy row ee ruggit ayns Koloin, y Ghermaan, t'ee cummal nish ayns Los Angeles ayns ny Steatyn Unnaneysit. Eddyr 2016 as 2020, ren ee skeaylley magh kiaull myr ellyneyr neuchroghagh fo'n lipaid eck, BunHead Records, roish ren ee fo-screeu conaant marish Amigo as Republic Records ayns 2021.
Jennifer Lawrence

She ben-aghteyr Americaanagh ee **Jennifer Shrader Lawrence** (ruggit er 15 Luanistyn 1990). She Lawrence va'n aghteyr bwoirrin va eeckit smoo ayns 2015 as 2016 as ta e filmyn er gheddyn stiagh ny smoo na $6&nbsp;billioon er feie ny cruinney gys y laa t'ain. 

Car y lambaanid eck, ren Lawrence cloie ayns cloiagheyn killagh as cloiaghyn kiaullee scoill. Tra v'ee 14 bleeaney d'eash, v'ee fakinit ec scrialtagh schlei tra v'ee er laaghyn seyrey ayns Caayr York Noa marish e lught thie. Ren ee arraghey dys Los Angeles as hoshee ee e coorse cloie ayns paartyn ei er y çhellveeish. She yn chied phaart smoo v'eck karacteyr er y sitcom *[[The Bill Engvall Show]]* (2007–2009). Hoshee e coorse scannaneaght tra ren ee cloie paart co-hassooagh 'sy drama *[[Garden Party (fillym 2008)|Garden Party]]* (2008), as ren ee brishey stiagh er y scaailan tra ren ee cloie jeigeyr boght 'sy fillym folliaght *[[Winter's Bone]]* (2010). Chammah's shen, ta Lawrence er chloie paartyn 'sy straih fillym ''X-Men'' (2011–2019) as myr Katniss Everdeen 'sy straih fillym ''The Hunger Games'' (2012–2015).

## Kianglaghyn magh

*
69 (shassoo keintyssagh)

Ta **nuy as sheyad**, **nuy as tree feed**, ny **69**, ny t'er enney fo'n ennym Frangish **soixante-neuf** (69), çheet er possan dy hassooyn keintyssagh raad ta daa pheiagh çheughey ayns aght raad dy vel nyn meealyn faggys da comyssee nyn gommagh, as y daa jeu cloie keintys beill er y dooinney elley. Ta ny commee ayns shassoo byn ry-skyn gollrish ny h-earrooyn 6 as 9 'syn earroo 69. Foddee mestey erbee jeh ny keintyssyn cloie yn shassoo shoh.

## Jeeagh er neesht
* Anilingus
* Cunnilingus
* Fellatio

## Imraaghyn

## Kianglaghyn magh
Jamie Clayton

**Jamie Clayton** (ruggit er 15 Jerrey Geuree 1978), she aghteyr as craishteyder Americaanagh t'ee. Ta enney share er Clayton son cloie Nomi Marks 'sy straih *[[Sense8]]* lesh Netflix, Sasha Booker 'sy trass straih jeh'n straih hellveeish *[[Designated Survivor (straih hellveeish)|Designated Survivor]]*, as Tess Van De Berg ayns *[[The L Word: Generation Q]]* liorish Showtime.

## Seihll lheah
Va Clayton ruggit as troggit ayns San Diego, California. She turneyr coadey kimmee va'n ayr eck, Howard Clayton, as she planneyder cruinnaghtyn e moir, Shelley. Tra v'ee 19 bleeaney d'eash, ren Clayton arraghey dys Caayr York Noa son coorse y lorgey myr ellyneyr jeshaghey.

## Coorse keirdey
Ayns 2010, she Clayton va'n ellyneyr jeshaghey as co-hebbeyder er y chied chlaare chaghlaaee lesh VH1, *[[TRANSform Me]]*. Y vlein ny yei ren ee cloie Kyla 'sy trass straih jeh'n straih hellveeish *[[Hung (straih hellveeish)|Hung]]* lesh HBO. Ayns 2012, ren Clayton cloie Michelle Darnell er y straih eddyr-voggyl eddyr-obbragh *[[Dirty Work (straih hellveeish)|Dirty Work]]* as Carla Favers er y straih hellveeish *[[Are We There Yet? (straih hellveeish)|Are We There Yet?]]* Ren ee insh y lioar-sheean son y noa-skeeal da'n lught aasit aeg *[[George (noa-skeeal)|George]]* mychione caillin tessen-cheintyssagh.

Ren Clayton cloie fer jeh ny hoght karacteyryn mooarey 'sy straih hellveeish *[[Sense8]]* lesh Netflix hie magh da'n chied cheayrt er 5 Mean Souree 2015. Ayns *Sense8* ren ee cloie Nomi Marks, ben hessen-cheintyssagh, screeudeyr bloggyn politickagh, as speiyder ta cummal ayns San Francisco. Dooyrt Clayton dy row anaase eck ayns *Sense8* er-yn-oyr dy veagh caa eck karacteyr tessen-cheintyssagh y chloie va screeuit eck ny jantee scannane hessen-cheintyssagh Lilly as Lana Wachowski as ve er y sett maroo. She baanreydagh y far-skeealaght sheanse as J. Michael Straczynski, as ren eh shen cleaney ee rish y çhalee shoh.

Ren Clayton cloie 'sy scannane *[[The Neon Demon]]* (2016), as 'sy scannane creauagh *[[The Snowman (scannane 2017)|The Snowman]]* (2017).

Ayns 2019, ren Clayton cloie Sasha Booker 'sy trass straih jeh'n straih hellveeish *[[Designated Survivor (straih hellveeish)|Designated Survivor]]* lesh Netflix.

Ayns 2019, ren Clayton cloie ayns *[[The L Word: Generation Q]]*, obbyr eiyrtyssagh jeh *[[The L Word]]* lesh Showtime.

Ayns 2021, v'eh fogrit dy nee Clayton cloie Pinhead ayns *[[Hellraiser]]*.

## Seihll persoonagh
She ben hessen-cheintyssagh ee Clayton. Ayns 2011, ren *[[Out (earishlioar)|Out]]* moylley ee myr paart jeh ny h-aundyryn bleinoil oc "Out 100".

## Imraaghyn

## Kianglaghyn magh

* Ynnyd-eggey oikoil
*
Portrait of a Call Girl

She fillym pornograafagh Americaanagh voish y vlein 2011 eh ***Portrait of a Call Girl***. She Jessie Andrews y preeu-aghteyr as she Graham Travis y stiureyder as y screeudeyr. Ayns 2012, hooar y fillym 19 enmyssaght son aundyryn crootagh as çhaghnoil, ren eh cosney kiare aundyr AVN son yn aghteyr bwoirrin share, y stiureyder share, y tro share, as Fillym y Vlein; un aundyr XRCO son yn ard-skeeal share; as shey aundyr XBIZ son cloie yn vlein - bwoirrin, y scannaneaght share, y cloie neu-cheintyssagh share 'sy vlein, stiureyder y vlein - shallee neurheynnagh, as ard-fillym y vlein.

## Skeaylley
Hie yn fillym magh er ny skeaylley myr possan JABE-dooblit er 26 Luanistyn 2011. Hie y chied JABE magh marish troghyn eigsoylagh er lheh, goaill stiagh peesh çheu-chooyl ny reayrtyssyn, taishbynys jallooyn, as quaaltyssyn. Hie y nah JABE magh marrish y fillym ny lomarcan, gyn un reayrtys pornograafagh.

## Imraaghyn

## Kianglaghyn magh
* Ynnyd-eggey oikoil
Laura Burt

She ben-chloieder ardan Manninagh as Americaanagh va **Laura Burt** (16 Mean Fouyir 1872 &ndash; 16 Jerrey Fouyir 1952). Va enney mooar urree son yn obbyr eck myr ben-chloieder ayns cloiaghyn Sostynagh as Americaanagh. Ren ish as e lught thie arraghey dys ny Steatyn Unnaneysit. She sheerloayreyder 'sy ghleashaght hobreeaght va'n voir eck.

Hayrn Burt enney mooar da'n chied cheayrt son e paart 'sy chloie *[[Blue Jeans (play)|Blue Jeans]]* voish y vlein 1890. Another of her most famous performances was as Madge in *[[In Old Kentucky (cloie ardan)|In Old Kentucky]]*.

Phoose ee rish y chloieder Goaldagh Henry Stanford er 2 Mayrnt 1902, as ren ad cloie ry-cheilley ayns cooishyn er lheh derrey baase Stanford ayns.

## Imraaghyn

## Kianglaghyn magh

*Duillagyn Laura Burt, 1883-1950, er freayll ec y Billy Rose Theatre Division, Lioarlann Heayagh York Noa cour ny h-Ellynyn Cloie
*
Hilary Pritchard

She ben-chloieder scannane as çhellveeish va **Hilary Pritchard** (16 Averil 1942–29 Jerrey Souree 1996).

## Coorse
Ta ny paartyn v'eck goaill stiagh yn episode "Take-Over" ayns *[[The Avengers (straih hellveeish)|The Avengers]]* as tree episodes jeh'n sitcom *[[Are You Being Served?]]* liorish y BBC. Ren Pritchard cloie ayns sketçhyn aittys bio 'sy chlaare ceaueyder *[[That's Life!]]*, as ren ee cloie Tanya ayns episode jeh'n chlaare *[[Doctor at Large (straih hellveeish)|Doctor At Large]]* (1971).

## Rolley scannaneyn
### Scannaneyn

### Çhellveeish

## Imraaghyn

## Kianglaghyn magh
*
Aoife Ní Thuairisg

She çhebbeyder 'sy Yernish er TG4, bollagh Yernish Nerin, ee **Aoife Ní Thuairisg**. V'ee ruggit as troggit ayns Indreabhán, Conamara, er coose heear Nerin. Hoshee ee gobbraghey ayns TG4 ayns 1997. Roish my doshee ee gobbraghey marish y vollagh çhellveeish shen, va dellal hene eck, shapp ghleashagh miljeydys. Haink enney mie urree myr çhebbeyder y chlaare fassan rahoil, *[[Paisean Faisean]]*. Agh, haink crampyssyn eck tra v'eh feddynit magh 'syn ym-ysseraght dy ren ee jiooldey lhieggan aeragh jeh'n chlaare y hebbey er-yn-oyr dy nee Feanishagh Yahvey ee. Myrane lesh *Paisean Faisean*, t'ee er hebbey *[[Turas Teanga]]* as *[[Glór Tíre]]* chammah. T'ee poost voish y vlein 2006 as t'ee cummal foast ayns Galliu, Nerin.

## Kianglaghyn magh
Dáithí Ó Sé

She çhebbeyder çhellveeish Yernagh eh **Dáithí Ó Sé** (ruggit er 2 Mean Souree 1976). Ec y traa t'ayn, t'eh çhebbal yn claare *[[Today (straih hellveeish Yernagh)|Today]]* liorish RTÉ One marish Maura Derrane. Chammah's shen, she cuirreyder roie yn eailley Rose of Tralee as t'eh cuirrey yn claare cowag *Seal le Dáithí* ("Shallid marish Dáithí") dagh Jerdein er TG4.

Harrish y choorse echey, t'eh er obbraghey myr ynseyder, buitçhoor, fer ceau magh, fer assaig mygeayrt ny Blascaaidee, as mainshtyr y phreaban marish Duffy's Circus. Ayns 2010 hie eh er mooin Ray D'Arcy myr cuirreyder y Rose of Tralee. Phoose eh rish ben jeh ny "rosagyn" ayns 2012. Haink enney ashoonagh er myr insheyder eddyr claareeyn as myr çhebbeyder emshir er TG4.
Ooill

Ta **ooill** çheet er un stoo kemmigagh neuphoulleragh ta jeant seose jeh hiddracharboanyn son y chooid smoo as ta ushtey-agglagh (t'eh shen, cha nel eh mestey rish ushtey) as lipaido-ghraihagh. Ta ooillyn loshtagh as jantagh eaghtyragh. Ta'n chooid smoo jeh ooillyn nyn lipaidyn neu-haieit as ta cummey ushlagh oc ec çhiassid hamyr.

Ta "ooill" goaill stiagh ymmodee rangyn jeh co-vunstooghyn, foddee ad ve neu-vooinjeragh rere strughtoor, troghyn, ny ymmydyn. Ta ooillyn goaill stiagh ooillyn beiyn, blaa-ooillyn, as ooillyn pedrochemmigagh, as foddee ad ve so-ghaalagh ny neu-ghaalagh. T'ad ymmydit myr bee (m.s. ooill olive), myr conney (m.s. ooill hiassee), myr cooishyn lheeys (m.s. ooill veain), myr smarrey (m.s. ooill ghleashtan), as ayns jantys ram sorçhyn dy pheintyn, plastee, as stoo elley. Ta ooillyn elley goll er aarlaghey son sharmanyssyn as jesh-chliaghtaghyn crauee myr obbreeyn glennee.
Mícheál Ó Muircheartaigh

She traghteyr gammanyn Gaelgagh Yernagh va **Mícheál Ó Muircheartaigh** (20 Luanistyn 1930 &ndash; 25 Mean Souree 2024). Ren eh traghtey gammanyn Gaelgagh marish y scaalheaneyder ashoonagh radio as çhellveeish, Raidió Teilifís Éireann (RTÉ). Ayns coorse bea hie harrish 60 bleeaney, v'eh coontit myr "goo ny gammanyn Gaelgagh". Dy mennick, v'eh coontit myr "tashtey ashoonagh" ec ram sleih. Va'n coorse bea echey er ny chosney da ynnyd ayns *[[Guinness World Records]]*.

## Imraaghyn
Frank Kermode

She cremeyder lettyraght Manninagh as Goaldagh va'n Reejerey **John Frank Kermode** (29 Sauin 1919-17 Luanistyn 2010). Ta enney share er son yn obbyr echey *[[The Sense of an Ending: Studies in the Theory of Fiction]]* as son yn obbyr ren eh er baghteyrys as reagheydys lioaryn.

She Olloo Lord Northcliffe y Lettyraght Vaarle Noa-emshiragh ayns Colleish-Ollooscoill Lunnin as Olloo Ree Edard VII y Lettyraght Vaarle ayns Ollooscoill Cambridge v'eh. 

Va Kermode ruggit er Mannin as ynsit ayns Scoill Ard Noo Ninian as Ollooscoill Lerphoyll.
Peyton Kennedy

She ben-chloieder Chanadagh ee **Peyton Kennedy** (ruggit er 4 Jerrey Geuree 2004). Ta enney share urree son e paart myr Betty Nelson 'sy straih drama hellveeish *[[Grey's Anatomy|Grey’s Anatomy]]* (2018–2019) liorish ABC. Ta enney urree chammah son e paartyn scannaneaght ayns *[[The Captive (fillym 2014)|The Captive]]* (2014), *[[American Fable]]* (2016), as *[[Lavender (fillym 2016)|Lavender]]* (2016). Ren ee cloie Kate Messner 'sy straih Netflix, *[[Everything Sucks!]]* (2018), raad t'ee cloie caillin 15 bleeaney d'eash ta geearree e keintyssaght y hoiggal. Chammah's shen, ren ee cloie Dr. O ayns *[[Odd Squad]]*.

## Imraaghyn

## Kianglaghyn magh

*
Wesley Snipes

**Wesley Trent Snipes** (ruggit er 31 Jerrey Souree 1962), she aghteyr, gienteyder fillym, as ellyneyr caggoil Americaanagh t'eh. Ta ny paartyn fillym smoo jeant echey goaill stiagh *[[New Jack City]]* (1991), *[[White Men Can't Jump]]* (1992), *[[Passenger 57]]* (1992), *[[Rising Sun (fillym)|Rising Sun]]* (1993), *[[Demolition Man (fillym)|Demolition Man]]* (1993), *[[To Wong Foo, Thanks for Everything! Julie Newmar]]* (1995), *[[U.S. Marshals (fillym)|U.S. Marshals]]* (1998), *[[The Expendables 3]]* (2014), *[[Coming 2 America]]* (2021), as y treeskeealag fillym ''Blade'' (1998–2004), raad t'eh cloie y karacteyr Blade. Er y çhellveeish, ta enney mie er son e phaart ayns *[[The Player (straih hellveeish 2015)|The Player]]* (2015).

Ren eh croo colught gientyn, Amen-Ra Films, ayns 1991, as fo-cholught, Black Dot Media, dy lhiassaghey shaleeyn fillym as çhellveeish. Ec 12 vleeaney d'eash, hoshee eh traenal ayns ny h-ellynyn caggoil.

## Imraaghyn

## Kianglaghyn magh

*
Andy Allo

She arraneyder, screeudeyr arrane, cloieder gitar, as ben-aghteyr Cameroonagh as Americaanagh ee **Andy Allo** (ruggit er 13 Jerrey Geuree 1989). Ren ee skeaylley magh y chied ass tree albym ayns 2009, as hie ee stiagh ayns bann Prince, The New Power Generation, ayns 2011. Va paart aafilltagh eck ayns tree episode jeh'n straih drama aittys *[[The Game (straih çhellveeish Americaanagh)|The Game]]* ayns 2011, myrane lesh paartyn elley, goaill stiagh paart cohassooagh 'sy scannane *[[Pitch Perfect 3]]* (2017) as yn ard-phaart 'sy straih *[[Upload (straih hellveeish)|Upload]]* (2020) liorish Amazon Prime.

## Imraaghyn

## Kianglaghyn magh

* Coontys Instagram Andy Allo
*
Jennifer Love Hewitt

She aghteyr, gienteyder, as arraneyder Americaanagh ee **Jennifer Love Hewitt** (ruggit er 21 Toshiaght Arree 1979). Hoshee yn coorse eck myr aghteyr as arraneyder paitçhey, as va tuarystalyn eck ayns soilsheenyn çhellveeish ashoonagh roish my daink ee ry-cheilley lesh fwirran y straih *[[Kids Incorporated]]* (1989-1991) liorish y Disney Channel. Haink e brishey magh tra ren ee cloie Sarah Reeves Merrin er y drama jeigeyr *[[Party of Five]]* (1995-1999) liorish Fox as dirree urree ve ard-ghooagh myr rollage tra ren ee cloie Julie James ayns ny filmyn atçhim *[[I Know What You Did Last Summer]]* (1997) as y fillym eiyrtyssagh echey voish y vlein 1998, myrane lesh e paart myr Amanda Beckett 'sy fillym aittys jeigeyr *[[Can't Hardly Wait]]* (1998).

Ta ny filmyn elley ard-ghooagh eck goaill stiagh *[[Heartbreakers (fillym 2001)|Heartbreakers]]* (2001), *[[The Tuxedo]]* (2002) as y daa  (2004–2006). Ren ee cloie Melinda Gordon er y drama neughooghyssagh *[[Ghost Whisperer]]* (2005-2010) liorish CBS, Riley Parks er *[[The Client List (TV series)|The Client List]]* (2012–2013) liorish Lifetime, Meoir er Lheh Kate Callahan er *[[Criminal Minds]]* (2014-2015) liorish CBS, as voish 2018, Maddie Buckley er y straih  liorish Fox. Hooar ee enmyssaght da'n Aundyr Golden Globe son yn Aghteyr Bwoirrin Share - Mynstraih ny Fillym Çhellveeish son y fillym leeideilagh ''The Client List'' (2010).

'Sy chiaull, ta Hewitt er chur magh kiare albym seyrlann derrey shoh. Lurg e chied albym, *[[Love Songs (albym Jennifer Love Hewitt)|Love Songs]]* (1992) va skeayllt magh 'sy Çhapaan tra v'ee 12 vleeaney d'eash, ren ee recortyssey *[[Let's Go Bang]]* (1995), *[[Jennifer Love Hewitt (albym)|Jennifer Love Hewitt]]* (1996) as *[[BareNaked]]* (2002). She yn albym BareNaked va'n chied albym eck hie stiagh ayns kaart chiaullee ny Steatyn Unnaneysit as ren eh roshtyn earroo 37 er y chaart ''Billboard'' 200. She yn singyl smoo rahoil v'eck er y chaart ''Billboard'' Hot 100 na cur magh 1999 y tingyl "How Do I Deal", haink stiagh ec earroo 59. Chammah's y chiaull as y cloie eck, ta Hewitt er obbraghey myr gienteyder kuse vie jeh ny shalleeyn fillym as çhellveeish eck.

## Imraaghyn

## Kianglaghyn magh
Bodhrán

She drum creatlagh jeh bun Yernagh eh yn **bodhrán** (ymmodagh: **' ny **'). T'ad eddyr 25 as 65 cm (10-26 oarlagh) er crantessen, agh ta'n chooid smoo jeu eddyr 35 as 45 cm (14 - 18 oarlagh). Ta çheughyn y drum eddyr 9 as 20 cm (3.5–8 oarlagh) er diunid. Ta kione sheh ghoair taggit er un çheu (ta king haahit ny shehyn beiyn elley ymmydit keayrtyn chammah). Ta'n çheu elley foshlit dy lhiggey da un laue ve broojit noi'n çheu sthie jeh'n chione drummey dy stiurey yn tilgey as y toan-daah.

Foddee un ny daa hesmad, foddee ad ve yn-arraghey, ve çheusthie jeh'n chreatlagh, agh s'goan shen jiu er greieyn noa-emshyragh. Ta bodhrányn noa-emshyragh er lheh goaill stiagh coryssyn çhioonee obbrinagh gollrish adsyn ta ry-gheddyn er drummaghyn elley ayns trellooyn drummey. Dy cadjin, ta crackanyn ny bodhrányn goll er çhionney ny er lhaggaghey liorish ogher shey-lhiatteeagh, croghey er y staydys aeraghtagh.
Gitar

She greie kiaullee cleeah strengit eh yn **gitar** ny yn **gytayrn**. Dy cadjin, ta shey streng er y ghitar. T'eh goll er reayll ec callin y chloieder as t'eh goll er chloie liorish mairaghey ny pluckey ny strengyn lesh y laue s'troshey tra ta mairyn y laue elley broojey er strengyn er lheh noi ny cleeahyn. Foddee figgeen ny pluggaghyn mair y ymmyd dy woalley ny strengyn. Ta sheean y ghitar tilgit dy sheeanoil, liorish shamyr aavuilltagh er y ghreie, ny ve mooadit liorish glackeyder lectraneagh as mooadagher.

Ta'n gitar coontit myr coyrdofone - t'eh shen, ta'n sheean goll er ghientyn liorish streng craaynagh ta sheeynit magh eddyr daa vaare shickyr. Dy shendeeagh, ta'n gitar er ny ve jeant ass aamaid as ta ny strengyn er ny ve jeant ass collane. Va strengyn gitar jeant ass staillin currit stiagh ec jerrey y nuyoo eash jeig ayns ny Steatyn Unnaneysit; haink strengyn neelane magh ayns ny 1940yn. Ta roie-immeeaghtyn y ghitar goaill stiagh y gittern, y vihuela, gitar kiare-choorse yn Aaruggyr, as y gitar baroque queig-choorse. Ta ny gitaryn shen er chur rish lhiassaghey yn greie shey-strengit noa-emshyragh.

## Imraaghyn
Mickey Mouse

She karacteyr cartoon va crooit ayns 1928 liorish Walt Disney eh **Mickey Mouse**. She rhusag y cholught The Walt Disney Company t'eh. Lugh antrapoamorfagh ta ceau breeçhyn cuttagh ruy, braagyn mooarey buighey, as laueanyn baney, ta Mickey Mouse coontit myr fer jeh ny karacteyryn far-skeealagh smoo ard-ghooagh 'sy theihll.

Va Mickey crroit myr ynnydagh da'n aa-characteyr Disney, Oswald the Lucky Rabbit. She yn chied tuarystal v'ec Mickey na ayns *[[Plane Crazy]]*, as va'n chied tuarystal theayagh echey 'sy ghiare-scannane *[[Steamboat Willie]]* (1928), fer jeh ny chied cartoonyn sheean. Hie eh er oaie dy ve ry-akin ayns ny smoo na 130 scannane, goaill stiagh *[[The Band Concert]]* (1935), *[[Brave Little Tailor]]* (1938), as *[[Fantasia (scannane 1940)|Fantasia]]* (1940). Son y chooid smoo, va Mickey ry-akin ayns giare-scannaneyn, agh keayrtyn v'eh soilshit ayns scannane foddey. Hooar jeih jeh cartoonyn Mickey enmyssaghtyn son Aundyr Academy son y Ghiare-Scannane Bioghit Share, as ren fer jeu, *[[Lend a Paw]]*, cosney yn aundyr ayns 1941. Ayns 1978, she Mickey va'n chied characteyr cartoon dy gheddyn rollage er y Hollywood Walk of Fame.
Mapudungunish

**Mapudungunish** ny **Mapuçhish**, (voish **' 'thalloo' as **' 'glare, loayr'), she çhengey Araucanagh, gollrish y Huilliçhish, ta goll er loayrt 'sy Çhillee yiass veanagh as 'syn Argenteen heear veanagh lesh ny Mapuçhee (veih *mapu* 'thalloo' as *che* 'sleih, kynney'). V'ee enmyssit rieau myr **Araucanish**, yn ennym chur ny Spaainee orroo; ta ny Mapuçhee shaghney yn ennym shen er yn oyr dy nee remlad ee jeh'n choloinaghys Spaainagh.

## Imraaghyn
TOPLYGA

She yn **TOPLYGA** y rheynn s'yrjey jeh'n vluckan coshey keirdey 'sy Litaan. She aagherrid eh A Lyga ta giarraghey *Aukščiausia lyga* "Y Leeg S'yrjey". T'eh goll er stiurey ec Conastey Bluckan Coshey y Litaan, ny yn **LFF** (). Va'n *Aukščiausia lyga* rieau ayns laaghyn Soveidjagh y Litaan agh cha nee leeg cheirdey v'ayn agh lurg lheie yn Unnaneys Soveidjagh.

## Clubyn
Ta jeih club cohirrey ayns imbagh 2021. Bee yn fwirran s'inshley injillit as nee yn nuyoo club chirrey noi'n nah chlub voish yn *I lyga* dy gheddyn magh quoi vees cloie 'syn *A lyga* 'syn imbagh ry-heet.

a Bun-oltey yn *A lyga*
b Cha row rieau er injillaghey voish yn *A lyga*
c Ta daa aa-wirran fo'n ennym FK Dainava er chohirrey 'syn *A lyga* ayns 2001, 2011, 2012, 2013, 2014


## Kianglaghyn magh
*Ynnyd-eggey oikoil
Bill Murray

She fer aitt as aghteyr Americaanagh eh **William James Murray** (ruggit er 21 Mean Fouyir 1950). Haink eh dy ve ard-ghooagh er *[[The National Lampoon Radio Hour]]* (1973–1974) roish my daink eh dy ve ny pheiagh ashoonagh er *[[Saturday Night Live]]* voish 1977 derrey 1980. Ren eh cloie ayns filmyn aittys lheid as *[[Meatballs (fillym)|Meatballs]]* (1979), *[[Caddyshack]]* (1980), *[[Stripes (fillym)|Stripes]]* (1981), *[[Tootsie]]* (1982), *[[Ghostbusters]]* (1984), *[[Scrooged]]* (1988), *[[Ghostbusters II]]* (1989), *[[What About Bob?]]* (1991), *[[Groundhog Day (fillym)|Groundhog Day]]* (1993), *[[Kingpin (fillym 1996)|Kingpin]]* (1996), *[[The Man Who Knew Too Little]]* (1997), as *[[Osmosis Jones]]* (2001). She *[[Quick Change]]* yn ynrican fillym raad t'eh enmyssit myr y stiureyder marish Howard Franklin.

Hooar Murray Aundyr Golden Globe, BAFTA as enmyssaght Oscar kyndagh rish e chloie 'sy fillym *[[Lost in Translation (fillym)|Lost in Translatio]]* (2003) liorish Sofia Coppola. T'eh er cho-obbraghey dy mennick marish ny stiureyderyn Ivan Reitman, Harold Ramis, Wes Anderson, Sofia Coppola, Jim Jarmusch, John McNaughton as ny Braaraghyn Farrelly. Hooar eh enmyssaghtyn Golden Globe son e phaartyn ayns *Ghostbusters*, *[[Rushmore (fillym)|Rushmore]]* (1998), *[[Hyde Park on Hudson]]* (2012), *[[St. Vincent (fillym)|St. Vincent]]* (2014) as y vyn-straih HBO ''Olive Kitteridge'' (2014). Hooar Murray Aundyr Mark Twain son Aittys Americaanagh ayns 2016. Ta enney mooar er Murray chammah myr goo Garfield ayns ny filmyn aittys kynnee **' (2004) as y fillym eiyrtyssagh echey, **' (2006), myr Clive Badger ayns *[[Fantastic Mr. Fox (fillym)|Fantastic Mr. Fox]]* (2009), Baloo 'syn aachummey jantys bio *[[The Jungle Book (fillym 2016)|The Jungle Book]]* (2016) liorish Disney as myr Boss ayns *[[Isle of Dogs (fillym)|Isle of Dogs]]* (2018).

## Imraaghyn

## Kianglaghyn magh

*
Gigi Hadid

She craishteyder Americaanagh ee **Jelena Noura "Gigi" Hadid** (ruggit er 23 Averil 1995). Ayns Mee ny Houney 2014, ren ee e chied tuarystal 'sy Top 50 Models ec Models.com. Ayns 2016, v'ee enmyssit myr Craishteyder Eddyrashoonagh y Vlein liorish y Choonseil Fassan Ghoaldagh. Harrish kiare bleeaney, ta Hadid er nyannoo queig jeig tuarystal as feed er coodee eddyrashoonagh yn earishlioar *[[Vogue (earishlioar)|Vogue]]*.

## Imraaghyn

## Kianglaghyn magh

* 
* Gigi Hadid ec Models.com
Pianney

She greie mair-chlaare strengit eh yn **pianney** raad dy vel ny strengyn bwoaillit liorish oardyn aamaid ta coodit liorish stoo ny s'buiggey (ta ny h-oardyn noa-emshyragh coodit liorish pelt olley çhiu; va ymmyd jeant as liare ayns fir jeh ny piannaghyn leah). T'eh goll er chloie liorish mair-chlaare, roa ogheryn (dellyn beggey) ta broojit ny bwoaillit liorish y meir y chloieder. Ta'n broojey ny yn bwoalley shen cur er ny h-oardyn ny strengyn y woalley. She yn Iddaalagh Bartolomeo Cristofori ren ynlaghey yn pianney mygeayrt y vlein 1700.
Sacsafone

Ta **sacsafone** çheet er sorçh dy gheay-ghreieyn maidjey un-chuirtlagh marish corpane cughlinagh ta jeant dy cadjin ass prash. Gollrish dagh greie un-chuirtlagh, ta sheeanyn goll er ghientyn tra ta cuirtlagh er beealag craa dy chroo sheean-honn çheusthie jeh corpane y ghreie. Ta'n tilgey goll er stiurey liorish foshley as dooney ny tuill 'sy chorpane dy cheaghley lhiurid vreeoil yn 'eddan. Ta ny tuill goll er ghooney liorish kip liare ta kianglt rish ny h-ogheryn t'er ny chloie liorish y chloieder. Shimmey mooadys jeh sacsafone ta ry-gheddyn as t'ad dellit myr greie maylartee.

## Imraaghyn
Huda Kattan

**Huda Kattan** (ruggit er 2 Jerrey Fouyir 1983), she ellyneyr jeshee, screeudeyr blog aalid, as greeseyder dellalys Americaanagh t'ee. She bunneyder y linney cosmaidagh Huda Beauty t'ee.

## Imraaghyn
Jameela Jamil

She ben-aghteyr, çhebbeyder, as sheerloayreyder Sostynagh ee **Jameela Alia Jamil** (ruggit er 25 Toshiaght Arree 1986). Hoshee yn coorse bea eck er Channel 4, raad v'ee cuirrey straih phop-chultoor 'sy lhieggan T4 voish 2009 derrey 2012. Lurg shen, haink urree dy ve ny cuirreyder radio jeh *[[The Official Chart]]*, as v'ee ny co-chuirreyder jeh *[[The Official Chart#The Official Chart Update|The Official Chart Update]]* marish Scott Mills er BBC Radio 1. She ish va'n chied çhebbeyder lomarcan er y chlaare kaart BBC Radio 1.

Ayns 2016, ren Jamil arraghey dys ny Steatyn Unnaneysit. T'ee mie er enney son e paart myr Tahani Al-Jamil 'sy straih aittys yindyssagh *[[The Good Place]]* liorish NBC. T'ee mie er enney chammah myr cuirreyder y chlaare gamman oie anmagh *[[The Misery Index (straih hellveeish)|The Misery Index]]* liorish TBS as myr nane jeh ny briwnyn er y chlaare cohirree rieughid *[[Legendary (straih hellveeish)|Legendary]]*.

## Imraaghyn

## Kianglaghyn magh

*